**ΑΝΑΚΟΙΝΩΣΗ**

**Πρακτική Άσκηση με Επιδότηση από το ΕΣΠΑ**

**Χειμερινό Εξάμηνο 2022 – 2023 (Β΄κύκλος αιτήσεων)**

Το Γραφείο Πρακτικής Άσκησης ενημερώνει τους φοιτητές των Τμημάτων του ΕΛΜΕΠΑ που ολοκληρώνουν το Πρόγραμμα Σπουδών του πρώην ΤΕΙ Κρήτης και ενδιαφέρονται να πραγματοποιήσουν την εξάμηνη πρακτική τους άσκηση με επιδότηση από το έργο «Πρακτική Άσκηση του Ελληνικού Μεσογειακού Πανεπιστημίου για το ακαδημαϊκό έτος 2022-2023 /MIS 5183491» - ΕΣΠΑ 2014-2020 για την έναρξη υποβολής αιτήσεων ΄Β κύκλου κατά το χειμερινό εξάμηνο 2022-2023.

Οι φοιτητές των Τμημάτων του Πανεπιστημίου θα ενημερωθούν στο επόμενο διάστημα για τη δυνατότητα πραγματοποίησης πρακτικής άσκησης μέσω ΕΣΠΑ. Προβλέπεται να γίνουν τοποθετήσεις μέσα στο 2023.

Κατά το χειμερινό εξάμηνο 2022-2023 οι τοποθετήσεις φοιτητών του πρώην ΤΕΙ Κρήτης σε επιδοτούμενες θέσεις ΕΣΠΑ θα γίνουν ως εξής:

* **Β΄ κύκλος Αιτήσεων: Κατάθεση δικαιολογητικών από Δευτέρα 7 Νοεμβρίου έως το αργότερο Τρίτη 15 Νοεμβρίου 2022** (Έναρξη Πρακτικής Άσκησης από 1η Δεκεμβρίου 2022).Θα επιδοτηθούν συνολικά 40 θέσεις ιδιωτικού τομέα που δεν καλύφθηκαν με τις τοποθετήσεις Α΄ κύκλου.

**Οι φοιτητές που πληρούν τις προϋποθέσεις και επιθυμούν να υλοποιήσουν την πρακτική τους άσκηση σε θέσεις ΕΣΠΑ, καλούνται να καταθέσουν στη Γραμματεία του Τμήματός τους α)** [**Αίτηση Φοιτητή**](https://praktiki.hmu.gr/wp-content/uploads/2022/10/%CE%91%CE%AF%CF%84%CE%B7%CF%83%CE%B7-%CF%86%CE%BF%CE%B9%CF%84%CE%B7%CF%84%CE%AE-%CE%B3%CE%B9%CE%B1-%CE%A0%CF%81%CE%B1%CE%BA%CF%84%CE%B9%CE%BA%CE%AE-2022-23.pdf)**, β)** [**Βεβαίωση Αποδοχής από το φορέα απασχόλησης**](https://praktiki.hmu.gr/wp-content/uploads/2022/10/%CE%92%CE%B5%CE%B2%CE%B1%CE%AF%CF%89%CF%83%CE%B7-%CE%91%CF%80%CE%BF%CE%B4%CE%BF%CF%87%CE%AE%CF%82-%CE%B1%CF%80%CF%8C-%CF%86%CE%BF%CF%81%CE%AD%CE%B1-2022-23.pdf) **και γ) τα δικαιολογητικά με τα ατομικά στοιχεία του φοιτητή (Ταυτότητα, ΑΦΜ,** [Βεβαίωση απογραφής ΕΦΚΑ](https://www.efka.gov.gr/el/bebaiose-apographes)**, Λογαριασμός Τραπέζης.**

Ο ενδεικτικός αριθμός των θέσεων ΕΣΠΑ ανά Τμήμα παρουσιάζεται στο Παράρτημα Ι της ανακοίνωσης. Κενές θέσεις σε ένα Τμήμα θα καλυφθούν αναλογικά από φοιτητές άλλων Τμημάτων.

Σε περίπτωση που ο αριθμός αιτήσεων είναι μεγαλύτερος από τον αριθμό των διαθέσιμων θέσεων ανά Τμήμα, η επιλογή και τοποθέτηση των φοιτητών σε επιδοτούμενες θέσεις πρακτικής άσκησης θα γίνει από το Τμήμα του με τα [κριτήρια επιλογής](https://praktiki.hmu.gr/%ce%ba%cf%81%ce%b9%cf%84%ce%ae%cf%81%ce%b9%ce%b1-%ce%b5%cf%80%ce%b9%ce%bb%ce%bf%ce%b3%ce%ae%cf%82-%cf%86%ce%bf%ce%b9%cf%84%ce%b7%cf%84%cf%8e%ce%bd-%ce%b3%ce%b9%ce%b1-%ce%b5%cf%80%ce%b9%ce%b4%cf%8c/) που είναι αναρτημένα στην ιστοσελίδα του Γραφείου Πρακτικής Άσκησης. Μετά την ανακοίνωση των αποτελεσμάτων, οι δυνητικά δικαιούχοι έχουν δικαίωμα ένστασης επί των αποτελεσμάτων εντός 5 ημερολογιακών ημερών η οποία κατατίθεται στη Γραμματεία του Τμήματός τους. Η Συνέλευση του Τμήματος εξετάζει το αίτημα και αποφασίζει για την ένταξη του φοιτητή σε επιδοτούμενη θέση ΕΣΠΑ.

Οι φοιτητές που θα ενταχθούν στο έργο ΕΣΠΑ θα αποζημιωθούν, ανάλογα με τη θέση τοποθέτησης, ως εξής:

* Στις θέσεις του ιδιωτικού τομέα με το ποσό των 637,00 € μηνιαίως (280,00 € από το έργο ΕΣΠΑ και 357,00 € από τον φορέα απασχόλησης μηνιαίως).
* Στις θέσεις του Δημόσιου με το ποσό των 280,00 € μηνιαίως.

**Οδηγίες για τους Φοιτητές**

[Οδηγίες](https://praktiki.hmu.gr/%ce%bf%ce%b4%ce%b7%ce%b3%ce%af%ce%b5%cf%82-%ce%b4%ce%b9%ce%b1%ce%b4%ce%b9%ce%ba%ce%b1%cf%83%ce%af%ce%b5%cf%82/) για την Πρακτική Άσκηση μέσω του έργου ΕΣΠΑ 2014-2020, διατίθενται στην ιστοσελίδα του Γραφείου Πρακτικής Άσκησης: <https://praktiki.hmu.gr>

Διαθέσιμες θέσεις πρακτικής άσκησης:

Μπορείτε να αναζητήσετε θέσεις πρακτικής άσκησης:

Στην ιστοσελίδα του Γραφείου Πρακτικής Άσκησης

* [Θέσεις Πρακτικής Άσκησης](https://praktiki.hmu.gr/%ce%b1%ce%b3%ce%b3%ce%b5%ce%bb%ce%af%ce%b5%cf%82-%cf%80%cf%81%ce%b1%ce%ba%cf%84%ce%b9%ce%ba%ce%ae%cf%82-%ce%ac%cf%83%ce%ba%ce%b7%cf%83%ce%b7%cf%82/)

Στο Σύστημα Κεντρικής Υποστήριξης της Πρακτικής Άσκησης Φοιτητών ΑΕΙ «[ΑΤΛΑΣ](https://praktiki.hmu.gr/%ce%b1%cf%84%ce%bb%ce%b1%cf%83/)»

* Είσοδος – Προπτυχιακός φοιτητής <http://submit-atlas.grnet.gr>

**Οδηγίες για τους Φορείς Υποδοχής Φοιτητών**

 Οι Φορείς Υποδοχής Πρακτικής Άσκησης που επιθυμούν να απασχολήσουν φοιτητές για πρακτική άσκηση μέσω ΕΣΠΑ, οφείλουν υποχρεωτικά:

Α) να εγγραφούν και να πιστοποιηθούν στο Πληροφοριακό σύστημα ΑΤΛΑΣ του Υ.ΠΑΙ.Θ. http://atlas.grnet.gr/ (Όσοι Φορείς έχουν ήδη πιστοποιηθεί στο σύστημα, δεν απαιτείται η ενέργεια αυτή). Απαραίτητη ενέργεια για όλους τους Φορείς Υποδοχής Πρακτικής Άσκησης είναι η δημιουργία κωδικού θέσης Πρακτικής Άσκησης και η δημοσίευσή της στο Πληροφοριακό Σύστημα ΑΤΛΑΣ. Ο κωδικός θέσης συμπληρώνεται στο έντυπο Βεβαίωση Αποδοχής και Απασχόλησης για τον κάθε φοιτητή/τρια που επιθυμούν να απασχολήσουν (οδηγίες [εδώ](https://praktiki.hmu.gr/%ce%b1%cf%84%ce%bb%ce%b1%cf%83/)).

Β) Να υποβάλλουν το έντυπο Ε3.5 στο ΠΣ ΕΡΓΑΝΗ σύμφωνα με τα ΦΕΚ 3520/Β΄/19.9.2019 και 2639/Β΄/28.06.2019 (οδηγίες [εδώ](https://praktiki.hmu.gr/%ce%b1%cf%80%ce%bf%ce%b6%ce%b7%ce%bc%ce%af%cf%89%cf%83%ce%b7-%ce%b1%cf%83%cf%86%ce%ac%ce%bb%ce%b9%cf%83%ce%b7-%ce%b1%cf%83%ce%ba%ce%bf%cf%8d%ce%bc%ce%b5%ce%bd%cf%89%ce%bd/)).

Για περισσότερες πληροφορίες απευθυνθείτε στο Γραφείο Πρακτικής Άσκησης του Πανεπιστημίου ή στον υπεύθυνο πρακτικής άσκησης Τμήματος.

**ΠΑΡΑΡΤΗΜΑ Ι**

**Διαθέσιμες επιδοτούμενες θέσεις Πρακτικής Άσκησης μέσω του νέου έργου «Πρακτική Άσκηση του Ελληνικού Μεσογειακού Πανεπιστημίου για το ακαδημαϊκό έτος 2022-2023» - ΕΣΠΑ 2014 - 2020 για το χειμερινό εξάμηνο 2022 - 2023**

| **Διαθέσιμες θέσεις για το χειμερινό εξάμηνο 2022 – 2023 (Β΄κύκλος)** | | | | |
| --- | --- | --- | --- | --- |
| **Τμήμα π. ΤΕΙ Κρήτης** | Δημόσιος τομέας | Ιδιωτικός τομέας | Σύνολο | Μήνες Πρακτικής άσκησης |
| Διατροφής & Διαιτολογίας |  | 3 | 3 | 6 |
| Διοίκησης Επιχειρήσεων (Άγιος Νικόλαος) |  | 3 | 3 | 6 |
| Διοίκησης Επιχειρήσεων (Ηράκλειο) |  | 3 | 3 | 6 |
| Μηχανικών Πληροφορικής ΤΕ |  | 3 | 3 | 6 |
| Ηλεκτρολόγων Μηχανικών ΤΕ |  | 3 | 3 | 6 |
| Ηλεκτρονικών Μηχανικών ΤΕ |  | 3 | 3 | 6 |
| Κοινωνικής Εργασίας |  | 3 | 3 | 6 |
| Λογιστικής & Χρηματοοικονομικής |  | 4 | 4 | 6 |
| Μηχανικών Μουσικής Τεχνολογίας & Ακουστικής |  | 3 | 3 | 6 |
| Μηχανικών Φυσικών Πόρων & Περιβάλλοντος |  | 3 | 3 | 6 |
| Μηχανολόγων Μηχανικών ΤΕ |  | 3 | 3 | 6 |
| Νοσηλευτικής |  | 3 | 3 | 6 |
| Τεχνολόγων Γεωπόνων |  | 3 | 3 | 6 |
| Σύνολο |  | 40 | 40 |  |

Γραφείο Πρακτικής Άσκησης

*Τηλέφωνα: 2810 379431, 2810 379472*

*Email:* [*gpa@hmu.gr*](mailto:gpa@hmu.gr)

*Web Address:* <https://praktiki.hmu.gr/>